《题象山县栖霞观应真亭简住持张弱士》
宋代·宋伯仁

万玉丛中屋四檐，柳花时候笑掀髯。
谁将海上山千点，纪作人间画一缣。
药灶未寒丹可炼，春风犹力酒宜添。
透瓶泉冷无人酌，输与黄冠自养恬。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。